ستّارخانین رهبرلیگی ایله اینقیلابی حرکات گئنیشلندیکجه "آذربایجان" درگیسی‌نین صحیفه‌لرینده مضمونجا داها دولغون و گئنیش یازی‌لار درج اولونوردو. مثلاً، ایکینجی نؤمره‌نین باش‌ مقاله‌سینده روسیه‌ده باش وئرمیش اینقیلابی حراکاتدان و روس-ژاپون موحاریبه‌سیندن بحث اولونور. درگی اوخوجولاری‌نین نظرینه چاتدیردی کی، ایران موطلقیتیندن داها قووّتلی اولان روس تزاریزمینی زحمتکش کوتله سارسیدا بیلمیشدیر. ایران موطلقییتینی ده سارسیتماق اولار.